ai4bharat/Pralekha huggingface dataset:
पर्यटन मंत्रालय
स्वच्छता मोहिमेत मनोवृत्तीत बदल सर्वात महत्त्वाचा-डॉ. उत्तम यादव
स्वच्छता पंधरवडानिमित्त इंडिया टूरिझमकडून संवादसत्राचे आयोजन
मुंबई, 11 सप्टेंबर 2018
स्वच्छता ही आता मोहिम बनली असून समर्पित वृत्ती आणि संघ भावनेतूनच ती यशस्वी होऊ शकते, असे प्रतिपादन इंदूर महानगरपालिकेचे आरोग्य अधिकारी डॉ. उत्तम यादव यांनी केले आहे. ते आज मुंबईत इंडिया टूरिझमने आयोजित केलेल्या संवादसत्रात बोलत होते.
संवादसत्रात यादव यांनी महानगरपालिकेने हाती घेतलेल्या कामाचे विस्तृत सादरीकरण केले आणि उपस्थितांच्या प्रश्नाला उत्तरे दिली. स्वच्छ सर्वेक्षणाअंतर्गत इंदूर शहराने सलग दोन वर्षे देशातील सर्वात स्वच्छ शहराचा पुरस्कार मिळवला आहे.
कार्यक्रमाला इंडियन मर्चंटस चेंबर ऑफ कॉमर्स ॲण्ड इंडस्ट्रीच्या पर्यटन आणि सेवा समितीचे प्रमुख फरहात जमाल उपस्थित होते. स्वच्छतेसाठी इंदूर महानगरपालिका आणि भारत पर्यटन, मुंबई करत असलेल्या प्रयत्नांचे त्यांनी कौतुक केले.
भारत सरकारच्या पर्यटन मंत्रालयातर्फे दरवर्षी 16 ते 30 सप्टेंबर या कालावधीत स्वच्छता पंधरवड्याचे आयोजन केले जाते. त्यानिमित्त या कार्यक्रमाचे आयोजन करण्यात आले होते. पंधरवड्याबरोबरच ‘स्वच्छता ही सेवा’ ही मोहिमही 15 सप्टेंबर ते 2 ऑक्टोबर या काळात राबवली जाईल.
या कालावधीत इंडिया टूरिझम, मुंबईतर्फे महत्त्वाच्या पर्यटन स्थळांवर स्वच्छता मोहिम राबवली जाईल. जनजागृती कार्यक्रम, प्रतिज्ञा, निबंध स्पर्धा, नुक्कड नाटक आदींचे आयोजन याअंतर्गत करण्यात आले आहे.
B.Gokhale/S.Kakde/P.Kor
(Visitor Counter : 53
आरोग्य आणि कुटुंब कल्याण मंत्रालय
प्रधानमंत्री सुरक्षित मातृत्व अभियान  एक निश्चित दिवस, मोफत, खात्रीशीर, सर्वसमावेशक आणि दर्जेदार प्रसूती-पूर्व देखभाल प्रदान करते
पीएमएसएमए अंतर्गत, खासगी वैद्यकीय व्यावसायिकांना देखील सरकारी आरोग्य सुविधांमध्ये ऐच्छिक सेवा देण्यासाठी प्रोत्साहन दिले जाते
नवी दिल्ली, 26 जुलै 2022
प्रधानमंत्री सुरक्षित मातृत्व अभियान  गरोदर महिलांना त्यांच्या गरोदर पणाच्या 2 ऱ्या/3 ऱ्या तिमाहीत दर महिन्याच्या 9 तारखेला, म्हणजेच एका निश्चित दिवशी, निर्धारित करण्यात आलेल्या सरकारी आरोग्य सुविधा केंद्रात मोफत, खात्रीशीर, सर्वसमावेशक आणि दर्जेदार प्रसूती-पूर्व देखभाल प्रदान करते. पीएमएसएमए कार्यक्रमा अंतर्गत, खासगी वैद्यकीय व्यावसायिकांना देखील सरकारी आरोग्य सुविधांमध्ये ऐच्छिक सेवा देण्यासाठी प्रोत्साहन दिले जाते. गरीब तसेच शेतकरी कुटुंबांमधील महिलांसह सर्व गरोदर महिलांना दर महिन्याच्या 9 व्या दिवशी एकूण 2937 स्वयंसेवक पीएमएसएमए सेवा देत आहेत . सरकार अशा खासगी वैद्यकीय व्यावसायिकांना ‘IPledgeFor9’ Achievers Awards देऊन सन्मानित करते.
केंद्रीय आरोग्य आणि कुटुंब कल्याण राज्य मंत्री डॉ. भारती प्रवीण पवार यांनी आज राज्यसभेत एका लेखी उत्तरामधून ही माहिती दिली.N.Chitale/R.Agashe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
मंत्रिमंडळ
झारखंडच्या करमा येथे नवे वैद्यकीय महाविद्यालय स्थापन करणे व जुन्या केंद्रीय रुग्णालय स्थलांतरणासाठी केंद्रीय मंत्रीमंडळाची मंजुरी
नवी दिल्ली, 9 ऑगस्ट 2018
केंद्रीय श्रम आणि रोजगार मंत्रालयांतर्गत झारखंडमधल्या करमा येथे असलेले केंद्रीय रुग्णालय, नव्या वैद्यकीय महाविद्यालयासाठी जमीन आणि इमारतीसह झारखंड सरकारला नि:शुल्क हस्तांतरित करायला, पंतप्रधान नरेंद्र मोदी यांच्या अध्यक्षतेखालील मंत्रीमंडळ बैठकीत मंजुरी देण्यात आली. हे महाविद्यालय सध्याच्या जिल्हा/रेफरल रुग्णालयांशी संलग्न असतील आणि परिसरातील नागरिकांच्या आरोग्यविषयक गरजा पूर्ण करेल.
केंद्रीय रुग्णालय तीन महिन्यांच्या आत जमीन आणि इमारतीसह राज्य सरकारला हस्तांतरित केले जाईल.
यामुळे देशात प्रशिक्षित डॉक्टरांच्या संख्येत वाढ होईल तसेच क्षेत्रातील आरोग्यविषयक पायाभूत सुविधेत सुधारणा व्हायला मदत होईल.
असंघटित क्षेत्रातल्या काही वर्गातल्या मजुरांना आणि त्यांच्यावर अवलंबून असणाऱ्यांना श्रम आणि रोजगार मंत्रालय आपल्या रुग्णालय आणि दवाखान्यांच्या माध्यमातून आरोग्य सुविधा पुरवते. खाण आणि विडी कामगारांसाठी करमा येथे 150 खाटांचे रुग्णालय मंत्रालयाने उभारले आहे.नव्या वैद्यकीय महाविद्यालयासाठी ते हस्तांतरित करण्याचा प्रस्ताव झारखंड सरकारने ठेवला आहे.
B.Gokhale/S.Kakade/P.Malandkar
(Visitor Counter : 54
माहिती आणि प्रसारण मंत्रालय
आनंदाच्या भूमीतील स्वप्ने
गोवा/मुंबई, 23 नोव्हेंबर 2022
कोस्टारिका हा देश जगातल्या सर्वाधिक आनंदी देशांपैकी एक मानला जातो. साध्या-सोप्या गोष्टींमध्ये आनंद मानणारा हा देश प्रत्येक क्षण भरभरुन जगण्यावर विश्वास ठेवतो. आणि म्हणूनच, अशा आनंदी, उत्साही देशाला मनोरंजनाचं केंद्र असलेल्या चित्रपटांचं आकर्षण असणं स्वाभाविकच आहे. कोस्टा रिकाचे चित्रपटविश्व म्हणजे रंगीबेरंगी चित्रपटांचा सुंदर कॅनव्हास असतो आणि दरवर्षी हा कॅनव्हास अधिकाधिक सुंदर होत जातो.
Still from the movie I have Electric Dreams.
Still from the movie Domingo and the mist
ह्यावर्षी 53 व्या इफ्फी मध्ये कोस्टारिकाचे दोन चित्रपट दाखवले जाणार आहे. त्यातला एक गोल्डन पिकॉक स्पर्धेत असलेला व्हेलेन्टीना मौरेल दिग्दर्शित 'आय हॅव इलेक्ट्रिक ड्रीम्स' हा चित्रपट आहे. हा चित्रपट इव्हा या आपल्या आईसोबत राहणाऱ्या सोळा वर्षांच्या मुलीच्या आयुष्याभोवती फिरतो. पौंगडावस्थेत असलेल्या इव्हाची कोवळी स्वप्ने आणि बाहेरचं निष्ठुर जग यांच्यातला संघर्ष या चित्रपटात प्रभावीपणे मांडला आहे. इव्हा आणि तिच्या वडलांमधले प्रेम- राग अशा परस्परविरोधी भावनांची गुंतागुंत असलेले नातेसंबंध या चित्रपटात ज्या प्रभावीपणे दाखवण्यात आले आहेत, त्यामुळे प्रेक्षकांना अक्षरशः रोलर कोस्टरमध्ये बसल्यासारखा अनुभव मिळतो.हेच या चित्रपटाचे बलस्थान आहे.
त्याशिवाय, या महोत्सवात डोमिंगो अँड द मिस्ट या चित्रपटही दाखवला जाणार आहे. यातला नायक डोमिंगो त्याच्या घरावर आलेल्या जप्तीविरोधात लढा देतो. डोमिंगोच्या मालमत्तेत एक रहस्य दडलेले आहे. त्याच्या आधीच्या पत्नीचे भूत त्याला भेटते. आपला प्रदेश न सोडण्याचा डोमिंगोचा निश्चय या सिनेमातून व्यक्त होतो.
गोव्यात 20 ते 28 पर्यंत सुरु असलेल्या या चित्रपट महोत्सवातल्या कोस्टारिकाच्या चित्रपटांचा आनंद घेण्यासाठी आपण सज्ज आहात ना ?PIB Mumbai | G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 147
पंतप्रधान कार्यालय
राष्ट्रकुल स्पर्धेत कांस्य पदक जिंकल्याबद्दल पंतप्रधान नरेंद्र मोदी यांनी केलं हरजिंदर कौरचं अभिनंदन
नवी दिल्ली, 2 ऑगस्ट 2022
राष्ट्रकुल स्पर्धेत भारोत्तोलनाच्या 71 किलो वजनी गटात कांस्य पदक जिंकल्याबद्दल पंतप्रधान नरेंद्र मोदी यांनी हरजिंदर कौरचं अभिनंदन केलं आहे.
बर्मिंगहॅम इथे सुरु असलेल्या राष्ट्रकुल क्रीडा स्पर्धेत आपल्या भारोत्तोलन संघाची कामगिरी अद्वितीय ठरते आहे. याच कामगिरीला पुढे नेत, हरजिंदर कौरनं आज कांस्य पदकाची कमाई केली आहे. तिच्या यशाबद्दल तिचं विशेष अभिनंदन ! तिच्या पुढच्या प्रवासासाठी शुभेच्छा!”S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
उत्तराखंडमधील चकराता येथे रस्ते अपघातातील जीवितहानीबद्दल पंतप्रधानांनी व्यक्त केले दुःख
अपघातग्रस्तांसाठी पंतप्रधान राष्ट्रीय मदत निधीतून सानुग्रह मदत मंजूर
नवी दिल्ली, 31 ऑक्टोबर 2021
पंतप्रधान नरेंद्र मोदी यांनी उत्तराखंडमधील चकराता येथे झालेल्या रस्ते अपघातातील जीवितहानीबद्दल तीव्र दुःख व्यक्त केले आहे. श्री मोदी यांनी अपघातग्रस्तांसाठी पंतप्रधान राष्ट्रीय मदत निधी  मधून सानुग्रह मदत देखील मंजूर केली आहे.
पंतप्रधान कार्यालयाने ट्विट केले;
"उत्तराखंडच्या चकराता येथे झालेला रस्ते अपघात अत्यंत दुःखद आहे. सरकार आणि स्थानिक प्रशासनाकडून मदत आणि बचाव कार्य सुरू आहे. या दुर्घटनेत ज्यांनी आपल्या प्रियजनांना गमावले आहे त्यांच्याप्रती माझ्या शोकसंवेदना. यासोबतच मी जखमींच्या प्रकृतीत लवकरात लवकर सुधारणा होवो ही कामना करतो: पंतप्रधान मोदी
उत्तराखंडमधील चकराता येथे झालेल्या दुर्घटनेत मृत्युमुखी पडलेल्यांच्या वारसाला पंतप्रधान राष्ट्रीय मदत निधीतून प्रत्येकी 2 लाख रुपये तर जखमींना प्रत्येकी 50,000 सानुग्रह मदत दिली जाणार आहे.- पंतप्रधान नरेंद्र मोदी"S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आयुष मंत्रालय
कोविड 19 उपचारासाठी,एन आय सी ई ने केलेल्या नियमांबाबतच्या माध्यमातल्या वृत्ताचे खंडन
नेटवर्क ऑफ इन्फल्युएन्झा केअर एक्स्पर्ट नी विकसित केलेल्या नियमांना आयुष मंत्रालयाची मान्यता नाही
मुंबई, 28 जुलै 2021
आयुष मंत्रालया अंतर्गत पुण्याच्या राष्ट्रीय निसर्गोपचार केंद्राने,  सौम्य ते तीव्र लक्षणे असलेल्या कोविड-19 रुग्णासाठी, डॉ बिस्वरूप रॉय चौधरी यांच्या एन आय सी ई नियमांची शिफारस केल्याचे वृत्त नुकतेच काही माध्यमातून आले आहे. हे वृत्त पूर्णपणे चुकीचे आहे असे स्पष्ट करण्यात येत आहे. एन आय सी ई ने केलेल्या असत्य दाव्याच्या आधारावर आधारित हे वृत्त असावे.
नेटवर्क ऑफ इन्फल्युएन्झा केअर एक्स्पर्ट, एन आय सी ईने विकसित केलेल्या नियमांना आयुष मंत्रालयाची मान्यता नाही असे पुण्याच्या एनआयएन ने स्पष्ट केले आहे.
एनआयएन, एन आय सी ईचे समर्थन करत नाही.
कोविड-19 संदर्भात निसर्गोपचारातल्या उत्तम प्रथांचे एनआयएन दस्तावेजीकरण करत आहे. यासंदर्भात एनआयएनने, अहमदनगर इथल्या एन आय सी ई केंद्राने स्वीकारलेल्या पद्धतीचा पूर्वलक्षी निरीक्षणात्मक अभ्यास केला. ही केवळ शैक्षणिक बाब होती, या पद्धतीचे हे समर्थन नव्हते.
आपल्या तांत्रिक चमूने तयार केलेला अहवाल हा केवळ पूर्वलक्षी निरीक्षणाची पुनरावृत्ती असून एनआय सीई चमू आणि रुग्ण यांच्याशी चर्चा आणि मुलाखतीवर ते आधारित होते. निष्कर्ष हा केवळ शैक्षणिक होता आणि वैज्ञानिक छाननीनंतरच त्याला मान्यता देता येईल
कोविड योग्य वर्तनाची गरज नाही हे एन. आय. सी.ई चे विधान एनआयएनने स्पष्टपणे फेटाळले .
23 जुलै 2021 रोजी झालेल्या पत्रकार परिषदेत एन.आय.सी.ई. ने केलेले विधान आणि पीपीई किट्स, मास्क घालण्याची किंवा सामाजिक अंतर पाळण्याची गरज नाही असे सांगणारा समाज माध्यमांवर प्रसारित केला जात असलेला व्हिडिओ देखील एनआयआयने फेटाळून लावला आहे. एनआयएनने कोविड -19 महामारीच्या काळात राष्ट्रीय आपत्ती व्यवस्थापन कायद्यांतर्गत निर्दिष्ट सर्व मार्गदर्शक सूचनांचे काटेकोरपणे पालन व समर्थन केले आहे. एनआयएन सुरक्षित अंतर राखणे, मास्कचा वापर यासारख्या कोविड योग्य सामाजिक वर्तनाचे समर्थन करते आणि कोविड-19 ला प्रतिबंध आणि आळा घालण्यासाठी ते आवश्यक असल्याचे मानतो.
एनआयएनच्या नावाचा अनधिकृत वापर
एन.आय.सी.ई. ने आयुष मंत्रालयाच्या उपचार पद्धतीला मान्यता देणारा म्हणून एनआयएन, किंवा आयुष्य मंत्रालयाची परवानगी घेतली नाही आणि म्हणूनच एनआयसीई ने पत्रकार परिषदेत एनआयएन, आयुष मंत्रालय, भारत सरकार आणि राष्ट्रीय चिन्हाचा अनधिकृत वापर केल्याचेही स्पष्ट करण्यात आले आहे.
यासंदर्भातले व्हिडिओ आणि खोटी विधाने मागे घेण्याबाबत एनआयएन एन.आय.सी.ई.शी संपर्क साधत आहे.
MC/NC/SK/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 432
गृह मंत्रालय
केंद्रीय गृह आणि सहकार मंत्री अमित शहा यांनी आज व्हिडिओ कॉन्फरन्सिंगद्वारे आंध्र प्रदेशातील कुर्नूल येथील भगवान श्री रामाच्या 108 फूट उंच पुतळ्याची केली पायाभरणी
पंतप्रधान नरेंद्र मोदी यांनी पायाभरणी करून अनेक वर्षांपासून प्रलंबित असलेल्या अयोध्येतील श्री राम मंदिराच्या उभारणीचा मार्ग मोकळा केला
लवकरच श्री राम मंदिरात रामललाच्या मूर्तीची प्रतिष्ठापना होणार असून शेकडो वर्षांनंतर पुन्हा एकदा प्रभू श्रीराम त्यांच्याच स्थानी विराजमान होणार
केंद्रीय गृह आणि सहकार मंत्री अमित शहा यांनी आज व्हिडिओ कॉन्फरन्सिंगद्वारे आंध्र प्रदेशातील कुर्नूल येथील भगवान श्री रामाच्या 108 फूट उंच पुतळ्याची पायाभरणी केली.
आपल्या भाषणात गृहमंत्री अमित शाह म्हणाले की, आज कुर्नूलमधील मंत्रालयम येथे 500 कोटी रुपयांहून अधिक रुपये खर्च करून बांधण्यात येणाऱ्या भगवान श्री रामाच्या भव्य पुतळ्याची पायाभरणी करण्यात आली आहे. ते म्हणाले की, मंत्रालयम येथे स्थापित करण्यात येणारी प्रभू श्रीरामाची 108 फूट उंचीची ही मूर्ती आपल्या सनातन धर्माचा संदेश संपूर्ण जगाला येणाऱ्या अनेक युगांपर्यंत देत राहील तसेच देशात आणि संपूर्ण जगात वैष्णव परंपरा अधिक दृढ करेल. गृहमंत्री शाह म्हणाले की, 108 ही संख्या हिंदू संस्कृतीत अत्यंत पवित्र संख्या मानली जाते.
केंद्रीय गृह आणि सहकार मंत्री म्हणाले की, हा प्रकल्प तुंगभद्रा नदीच्या काठावर असलेल्या मंत्रालयम गावातील 10 एकर क्षेत्रात पसरलेला आहे आणि तो आगामी अडीच वर्षात पूर्ण होईल.
केंद्रीय गृहमंत्री अमित शहा म्हणाले की, पंतप्रधान नरेंद्र मोदी यांनी अनेक वर्षांपासून प्रलंबित असलेल्या श्री राम मंदिराची पायाभरणी करून अयोध्येत श्री राम मंदिराच्या उभारणीचा मार्ग मोकळा केला आहे. आता लवकरच श्री राम मंदिरात रामललाच्या मूर्तीची प्रतिष्ठापना होणार असून शेकडो वर्षांनंतर पुन्हा एकदा प्रभू श्रीराम त्यांच्याच स्थानी विराजमान होणार आहेत.
विज्ञान आणि तंत्रज्ञान मंत्रालय
विज्ञान आणि तंत्रज्ञान मंत्रालयाचे राज्यमंत्री  म्हणून डॉ जितेंद्र सिंह यांनी स्वीकारला कार्यभार
विज्ञान आणि तंत्रज्ञान मंत्रालयाचे राज्यमंत्री  म्हणून डॉ जितेंद्र सिंह यांनी आज कार्यभार स्वीकारला. पंतप्रधान नरेंद्र मोदी यांच्या नेतृत्वाखाली, केंद्र सरकारने विज्ञान आणि तंत्रज्ञान क्षेत्रात अनेक लक्षणीय उपक्रम सुरु केले आहेत, असे त्यांनी सांगितले.
विज्ञान आणि तंत्रज्ञान क्षेत्राचे लाभ सर्वसामान्य व्यक्तींपर्यंत पोचवण्यासाठी तसेच त्यांचे जीवनमान सुधारण्यासाठी परिश्रम करु असा मनोदय जितेंद्र सिंह यांनी व्यक्त केला.
कार्यभार स्वीकारल्यानंतर, त्यांनी विज्ञान आणि तंत्रज्ञान क्षेत्राच्या अखत्यारीतील विविध विभागांच्या प्रमुखांची बैठक घेऊन विभागातील कामांची माहिती घेतली.
यावेळी मंत्र्यासमोर, CSIR कडून कोविड-19 शी संबंधित विषयांवर सादरीकरण करण्यात आले.
सांस्कृतिक मंत्रालय
केंद्रीय सांस्कृतिक मंत्रालयाने आंतरराष्ट्रीय बौद्ध महासंघाच्या भागीदारीने आषाढ पौर्णिमा धम्म चक्र दिन 2021 निमित्त दिवसभर विविध कार्यक्रम आयोजित केले
राष्ट्रपती, पंतप्रधानांनी बुद्धांच्या शिकवणीचे स्मरण केले
नवी दिल्ली, 24 जुलै 2021
राष्ट्रपती राम नाथ कोविंद आणि पंतप्रधान नरेंद्र मोदी यांनी आज भारतीय आणि जागतिक बौद्ध समुदायाला आषाढ पौर्णिमा आणि गुरु पौर्णिमेच्या शुभेच्छा देऊन आपला बौद्ध वारसा साजरा केला.
आषाढ महिन्याच्या पौर्णिमेच्या दिवशी संघाची स्थापना झाली होती आजचा दिवस धम्मचक्र प्रवर्तन दिवस म्हणूनही ओळखला जातो आणि वेसाक बुद्ध पौर्णिमेनंतर बौद्ध धर्माच्या पालनाचा दुसरा सर्वात महत्वाचा दिवस आहे.
आषाढ पौर्णिमा आणि बौद्ध धम्मचक्र प्रवर्तन दिनानिमित्त बोलताना राष्ट्रपती राम नाथ कोविंद म्हणाले बौद्धतत्वज्ञावर 550 दशलक्षाहून अधिक अनुयायांचा दृढ विश्वास आहे. इतर धर्माचे लोक आणि नास्तिकही बुद्धांच्या शिकवणुकीकडे आकर्षित होतात. जागतिक समस्यांवर बौद्ध मूल्ये आणि तत्त्वांचा अवलंब केल्यास समस्या दूर होतील आणि हे जग उत्तम स्थान बनविण्यात मदत होईल असेही त्यांनी पुढे सांगितले.
कोरोना महामारीच्या काळातही भगवान बुद्धांची शिकवण कालसुसंगत असल्यावर पंतप्रधान नरेंद्र मोदी यांनी या पवित्र दिनानिमित्त केलेल्या भाषणात भर दिला. सर्वांना धम्मचक्र प्रवर्तन दिवस आणि आषाढ पौर्णिमेच्या शुभेच्छा देताना आज गुरु पौर्णिमा असल्याची आठवणही त्यांनी करून दिली . आजच्याच दिवशी भगवान बुद्धांनी बुद्धप्राप्ती नंतर आपले पहिले ज्ञान जगाला दिले होते.जिथे ज्ञान आहे तिथेच पूर्णत्व आहे, आणि जेव्हा उपदेश देणारे स्वतः बुद्ध असतील तर हे ज्ञान संसाराच्या कल्याणाचा पर्याय ठरेल . गौतम बुद्ध जेव्हा बोलतात, तेव्हा ते केवळ शब्द नसतात, तर ते धम्मचक्र प्रवर्तन असते. यामुळेच, त्यावेळी त्यांनी केवळ पाच शिष्यांना उपदेश केला होता, मात्र आज संपूर्ण जग त्यांच्या शब्दांचे, ज्ञानाचे अनुयायी झाले आहेत.असे ते म्हणाले.
'केअर विथ प्रेअर ' उपक्रमांतर्गत महत्वाची कोविड विरोधी मदत उपकरणे व साहित्य जमवण्याबद्दल आयबीसी आणि त्याचे जागतिक सदस्य व भागीदार यांचेही पंतप्रधानांनी कौतुक केले.
केंद्रीय सांस्कृतिक, पर्यटन आणि ईशान्य प्रदेश विकास मंत्री किशन रेड्डी यांनी आपल्या व्हिडिओ संदेशात अधोरेखित केले की भारत आपले स्वातंत्र्याचे 75 वे वर्ष आणि आझादी का अमृत महोत्सव साजरे करणार असून बुद्ध आणि बौद्ध वारशाचे योगदान या उत्सवांचा एक महत्त्वाचा भाग असेल.
हा कार्यक्रम मुलागंधकुटी विहार मंदिर सारनाथ, महा बोधि मंदिर, बोधगया  आणि मायादेवी मंदिर, लुंबिनी, नेपाळ येथून थेट वेबकास्टच्या माध्यमातून रिले करण्यात आला. हनोईच्या क्वान सु पागोडा येथे व्हिएतनाम बौद्ध संघाने त्याचवेळी प्रार्थना कार्यक्रम आयोजित केला होता ज्याला व्हिएतनाममधील ज्येष्ठ भिक्षु उपस्थित होते.
बुद्ध जयंती पार्क, नवी दिल्ली येथे आयोजित कार्यक्रमात 1965 मध्ये लावलेल्या बोधी वृक्षाखाली मंगलागाथाचा संघांकडून जयघोष करण्यात आला.
थायलंड, कंबोडिया, परमपूज्य दलाई लामा, व्हिएतनाम, श्रीलंका आणि इतर देशांमधील बौद्ध संघाच्या सर्वोच्च प्रमुखांनी व्हिडिओ संदेश पाठवले.
जगभरातील लाखो बौद्धांनी हे सर्व कार्यक्रम थेट पाहिले.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 211
आयुष मंत्रालय
कोरोना विषाणू संदर्भात आयुष मंत्रालयाने दिलेल्या खबरदारीच्या उपायांबाबत स्पष्टीकरण
नवी दिल्ली, 4 फेब्रुवारी 2020
कोरोना विषाणूसंदर्भात आयुष मंत्रालयाने 29 जानेवारी 2020 रोजी खबरदारीच्या उपाययोजना सुचवणारी दोन सूचना पत्रे जनहितार्थ जारी केली होती.
विषाणु प्रार्दुभाव जन्य रोगांच्या संदर्भात सामान्यत: करण्यात येणाऱ्या खबरदारीच्या उपायांचा यात समावेश आहे. कोरोना विषाणूंवर प्रभावी उपचार किंवा कोरोना विषाणू वर कोणतेही विशिष्ट औषध यात सुचविण्यात आलेले नाही. निरोगी राहण्यासाठी वैयक्तिक स्वच्छता उपाय आणि काही नैसर्गिक औषधे यात सूचित करण्यात आली आहेत. संबंधित उपचार पद्धतींच्या नोंदणीकृत डॉक्टरांच्या सल्ल्यानेच ती घ्यावीत असा सल्लाही देण्यात आला आहे.
माध्यमांमधील काही वृत्त अहवाल आणि काही वैद्यकीय व्यावसायिक संस्था यांमुळे आयुष चिकित्साप्रणालीची प्रतिमा मलिन करण्याचा प्रयत्न होत असल्याचे निदर्शनास आले आहे. कोरोना विषाणूवर अद्याप ठोस उपचार सापडलेला नाही, अशा परिस्थितीत छोटासा उपायही स्वागतार्ह आहे. या दृष्टीकोनातून आयुष मंत्रालयाच्या सूचनांकडे पहायला हवे.
R.Tidke/N.Chitale/D.Rane
(Visitor Counter : 160
शिक्षण मंत्रालय
1 ते 8 सप्टेंबर 2023 दरम्यान शिक्षण मंत्रालयाकडून 'उल्लास'- नवभारत साक्षरता कार्यक्रमांतर्गत साक्षरता सप्ताहाचे आयोजन
नवी दिल्ली, 1 सप्टेंबर 2023
'उल्लास'- नवभारत साक्षरता कार्यक्रम याबाबत सर्व हितधारक/लाभार्थी/नागरिक यांच्यात जागरुकता निर्माण करण्यासाठी केंद्र सरकारने आंतरराष्ट्रीय साक्षरता दिनानिमित्त 1 सप्टेंबर ते 8 सप्टेंबर दरम्यान साक्षरता सप्ताहाचे आयोजन करण्याचा निर्णय घेतला आहे. एक आठवडाभर चालणाऱ्या या कार्यक्रमामुळे देशातील प्रत्येक नागरिकामध्ये कर्तव्यबोध आणि जनभागीदारीची भावना वाढीला लावण्यासाठी लोकसहभागाला चालना मिळेल. या दृष्टीकोनामुळे ही योजना लोकप्रिय होईल आणि भारताला पूर्णपणे साक्षर करण्याचे उद्दिष्ट साध्य करण्यासाठी मदत होईल. साक्षरता सप्ताहामध्ये  विविध कार्यक्रमांचे आयोजन होईल. त्यानंतर 8 सप्टेंबर 2023 रोजी आंतरराष्ट्रीय साक्षरता दिन साजरा करण्यात येईल.
'उल्लास' मोबाईल ऍपविषयी अध्ययनकर्ते आणि स्वयंसेवक यांच्या नोंदणीच्या संख्येत वाढ करणे हे देखील या कार्यक्रमाचे मुख्य उद्दिष्ट आहे. सरकारी/ अनुदानित शाळांचे विद्यार्थी, सीबीएसई संलग्न शाळा, एनव्हीएस, केव्हीएस, एनसीटीई अंतर्गत अध्यापक प्रशिक्षण संस्था, एका विद्यापीठाखालील/ एआयसीटीई खालील उच्च शिक्षण संस्था, स्काऊट्स आणि गाईड, एनवायकेएस,एनसीसी, एनएसएसचे स्वयंसेवक, अंगणवाडी कर्मचारी, ग्राम पंचायती, शेतकरी, महिला, निवृत्त कर्मचारी, आयसीडीएस/ एक थांबा केंद्र, शाळा व्यवस्थापन समितीचे सदस्य, बचत गट, नवसाक्षर, निरक्षर इ. आणि देशातील नागरिक या मोहिमेत सहभागी होणार आहेत.
2022-27 या आर्थिक वर्षात अंमलबजावणी करण्यासाठी सर्वांसाठी शिक्षण यावरील उल्लास- नवभारत साक्षरता कार्यक्रम या केंद्र सरकार पुरस्कृत योजनेला केंद्र सरकारने मंजुरी दिली. या योजनेचे प्रामुख्याने पाच घटक आहेत.
1) मूलभूत साक्षरता आणि आकडेमोडीचे ज्ञान 2) महत्त्वाची जीवन कौशल्ये 3) मूलभूत शिक्षण 4) व्यावसायिक कौशल्ये 5) शिक्षण सुरू ठेवणे
या योजनेचे बोधचिन्ह, जन जन साक्षर हे घोषवाक्य/ टॅगलाईन आणि नवभारत साक्षरता कार्यक्रमाचे उल्लास हे लोकप्रिय नाव यांचे उद्घाटन केंद्रीय शिक्षणमंत्री धर्मेंद्र प्रधान यांच्या हस्ते 29 जुलै 2023 रोजी नवी दिल्ली येथे राष्ट्रीय शिक्षण धोरण  2020 च्या तिसऱ्या वर्धापन दिन कार्यक्रमादरम्यान करण्यात आले.
साक्षरता सप्ताहात होणारे कार्यक्रम
1) 'उल्लास'- नवभारत साक्षरता कार्यक्रम याबाबत जागरुकता निर्माण करण्यासाठी जिल्हा शिक्षण अधिकारी आणि जिल्हा साक्षरता मोहीम प्राधिकरणाच्या बैठका
2) 'उल्लास'- नवभारत साक्षरता कार्यक्रमासंदर्भात पंचायत राज संस्थांना सहभागी करण्यासाठी ग्राम पंचायतींच्या बैठका
3) 'उल्लास'- नवभारत साक्षरता कार्यक्रमासंदर्भात विद्यार्थी, शिक्षक यांच्याकडून बॅनर्स आणि घोषवाक्यांसोबत रॅली/ सायकल रॅली/प्रभात फेऱ्या/ पथनाट्ये इ.
4) 'उल्लास'- नवभारत साक्षरता कार्यक्रमासंदर्भात जागरुकता निर्माण करण्यासाठी कार्यशाळा/परिषदा/ चर्चासत्रांचे आयोजन
5) रेडियो जिंगल्स आणि लघुपट
6) सार्वजनिक ठिकाणी भित्तीचित्रे, पोस्टर्स यांच्या प्रदर्शनाच्या माध्यमातून तसेच पोस्टर्स, पत्रकांच्या वाटपातून जनजागृती
7) वृक्षारोपण मोहीम, पर्यावरण जागृतीबाबत, स्वच्छता मोहिमांबाबत हितधारकांकडून वाद-विवाद, परिसंवादांचे आयोजन
S.Bedekar/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
पंतप्रधान कार्यालय
पंतप्रधानांचा इन्टेलच्या सीईओंशी संवाद
नवी दिल्ली, 13 एप्रिल 2021
पंतप्रधान नरेंद्र मोदी यांनी इन्टेलचे मुख्य कार्यकारी अधिकारी पॅट गेलसिन्जर यांच्याशी संवाद साधला. पंतप्रधानांनी ट्वीट करुन ही माहिती दिली. “इन्टेलचे सीईओ पॅट गेलसिन्जर यांच्याशी संवाद साधला. मानवी विकासात तंत्रज्ञानाची भूमिका यावर सविस्तर चर्चा झाली, तसेच डिजीटल इंडिया प्रयत्न आणि भारतात गुंतवणूकीच्या संधी यावर चर्चा झाली,” असे पंतप्रधान म्हणाले.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
भारतभर सर्वत्र निर्माण झालेल्या "हर घर तिरंगा" भावनेचे पंतप्रधानांनी घडवले दर्शन
नवी दिल्ली, 12 ऑगस्ट 2022
पंतप्रधान नरेंद्र मोदी यांनी हर घर तिरंगा अभियानासाठी देशभरातील लोकांच्या उत्साहाची उदाहरणे ट्विट केली आहेत.
पंतप्रधानांनी ट्विट केले की:
"अलौकिक दृश्य! देशात जळी, स्थळी आणि आकाशात फडकणारा तिरंगा पाहून प्रत्येक भारतीयाला आनंद होत आहे. #हरघर तिरंगा"
"या भावनेला नमस्कार! तिरंग्याबद्दल अतुलनीय आदराचे हे धाडसी दृश्य भारतीयांचा उत्साह आणि आकांक्षा दर्शवते. #हरघर तिरंगा"
"अप्रतिम! भारताच्या भावी कर्णधारांनी भरलेली अशी तिरंगा यात्रा प्रत्येकामध्ये देशभक्तीचा जोष निर्माण करणारी आहे. #हरघर तिरंगा"
“विशाखापट्टणमच्या लोकांचा हा एक उत्तम सामूहिक प्रयत्न आहे. #HarGharTiranga बद्दलच्या उत्साहाची मी प्रशंसा करतो."
"लडाखमधला एक उत्कृष्ट प्रयत्न जो #हरघर तिरंगा चळवळीचा उत्साह वाढवेल."
S.Patil/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 131 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 21.64 कोटी पेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. देशव्यापी कोविड-19 प्रतिबंधक लसीकरण 16 जानेवारी 2021 पासून सुरु झाले. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
1,31,05,07,060
|
|
BALANCE AVAILABLE
|
|
21,64,01,986
केंद्र सरकारने आतापर्यंत सर्व स्त्रोताद्वारे 131 कोटींपेक्षा जास्त  लसींच्या मात्रा राज्ये/केंद्र शासित प्रदेशांना पुरवल्या आहेत.
याशिवाय लसीच्या 21.64 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
आरोग्य आणि कुटुंब कल्याण मंत्रालय
कोविड-19 लसीकरण दिवस -311
देशातील एकूण लसीकरणात 117 कोटी मात्रांचा टप्पा पार
आज संध्याकाळी सात वाजेपर्यंत 63 लाखांहून अधिक लसींच्या मात्रा देण्यात आल्या
नवी दिल्ली, 22 नोव्हेंबर 2021
कोविड-19 लसीकरण मोहिमेत भारताने आज 117 कोटी मात्रांचा  टप्पा गाठला आहे. आज संध्याकाळी सात वाजेपर्यंत 63 लाखांपेक्षा अधिक  मात्रा देण्यात आल्या. आज रात्री उशिरापर्यंत अंतिम आकडेवारी आल्यानंतर लसीकरणाचे आकडे वाढण्याची शक्यता आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10382408
|
|
2nd Dose
|
|
9415595
|
|
FLWs
|
|
1st Dose
|
|
18376342
|
|
2nd Dose
|
|
16337683
|
|
Age Group 18-44 years
|
|
1st Dose
|
|
444503457
|
|
2nd Dose
|
|
194814430
|
|
Age Group 45-59 years
|
|
1st Dose
|
|
181233862
|
|
2nd Dose
|
|
112116621
|
|
Over 60 years
|
|
1st Dose
|
|
113506839
|
|
2nd Dose
|
|
74782388
|
|
Cumulative 1st dose administered
|
|
768002908
|
|
Cumulative 2nd dose administered
|
|
407466717
|
|
Total
|
|
1175469625
प्राधान्य गटातील लोकसंख्येच्या वर्गीकरणानुसार, लसींच्या आजवर दिलेल्या मात्रांची आकडेवारी पुढीलप्रमाणे :
|
|
Date: 22nd November, 2021 
|
|
HCWs
|
|
1st Dose
|
|
114
|
|
2nd Dose
|
|
7510
|
|
FLWs
|
|
1st Dose
|
|
222
|
|
2nd Dose
|
|
17549
|
|
Age Group 18-44 years
|
|
1st Dose
|
|
1419635
|
|
2nd Dose
|
|
3103869
|
|
Age Group 45-59 years
|
|
1st Dose
|
|
341337
|
|
2nd Dose
|
|
868495
|
|
Over 60 years
|
|
1st Dose
|
|
209044
|
|
2nd Dose
|
|
430390
|
|
1st Dose Administered in Total
|
|
1970352
|
|
2nd Dose Administered in Total
|
|
4427813
|
|
Total
|
|
6398165
कोविड संसर्गाचा अधिक धोका असलेल्या व्यक्तींचे संरक्षण करण्यासाठी लसीकरण एक प्रभावी साधन असून, लसीकरण मोहिमेच्या प्रगतीवर सर्वोच्च स्तरावरून देखरेख ठेवली जात आहे.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135